АҞӘА, ажьырныҳәа 9 – Sputnik. Харитон Агрба Радмир Абдурахманов дииааит ԥшьраундк рылҵшәақәа рыла акомандатә чемпионат аформат ала имҩаԥысуаз апрофессионалтә бокс азы атурнир афинал аҿы.
Дара еиндаҭлатә 69 килограмм иҟаз акапан акатегориа ала. 40:36 ҳәа аиааира игеит Аԥснынтәи абоксиор Харитон Агрба.
Афинал аҿы аиндаҭарақәа рылҵшәақәа рыла, Мураҭ Гассиев иааӡамҭацәа риааит Аолимпиатә хәмаррақәа рҟны араӡын згахьаз Сулҭан Ибрагимов икоманда 4:1 ҳәа.
Аԥснынтә абоксиор "Лига Ставок. Кубок Матч! Боец" аҿы раԥхьатәи иеиндаҭлара мҩаԥигеит ажьырныҳәа 2 рзы, усҟан иара дииааит Степан Хитариан.
Харитон Агрба – урыстәылатәи абоксиор, европатәи ахәмаррақәа рҟны араӡын иаԥсахахьоу, 2012, 2018 шықәсқәа рзы Урыстәыла ачемпионатқәа рҟны ҩынтә аԥхьахә заухьоу, профессионалла 2019 шықәсазы раԥхьаӡа дықәгылеит, ԥшьынтә дықәԥахьеит, рыԥшьынтә раан даиааит, знык - аиндаҭлара хыркәшахаанӡа. Аԥснынтәи аспортсмен диеисуан жәларбжьаратәи акласс ала аспорт азҟаза, Москва ачемпионат афиналист.